
RAPORT DE SPECIALITATE
privind mandatarea reprezentantului Municipiului Timişoara în Adunarea Generală a Acţionarilor a Societăţii AQUATIM S.A


Având în vedere Expunerea de motive nr. ................................... a Primarului Municipiului Timişoara şi Proiectul de hotărâre privind mandatarea reprezentantului Municipiului Timişoara în Adunarea Generală a Acţionarilor a Societăţii AQUATIM S.A;
Având în vedere Hotărârea Consiliului Local  al Municipiul Timişoara nr. 38/13.02.2007 privind aprobarea reorganizării Regiei Autonome Apă - Canal AQUATIM Timişoara în societate comercială pe acţiuni şi asocierea Municipiului Timişoara cu Judeţul Timiş, Oraşul Deta şi Oraşul Jimbolia, în vederea înfiinţării operatorului regional pentru serviciile publice de alimentare cu apă şi de canalizare;
Având în vedere Hotărârea Adunării Generale a Acţionarilor AQUATIM S.A. nr. 5/24.03.2014 privind componenţa Consiliului de Administraţie al AQUATIM S.A Timişoara;
Având în vedere Adresa Consiliului de Administraţie al AQUATIM S.A. înregistrată cu nr. SC2018-006426/19.03.2018 prin care se solicită iniţierea şi adoptarea unei hotărâri de Consiliu Local prin care să se dispună următoarele:
-Mandatarea  domnului Bodo Adrian, reprezentantul Municipiului Timişoara în Adunarea Generală a Acționarilor societății AQUATIM S.A., să voteze prelungirea provizorie a mandatelor tuturor administratorilor în funcție ai societăţii AQUATIM S.A., până la finalizarea procedurii de selecţie a membrilor consiliului de administraţie, dar nu mai mult de 6 luni;
-Mandatarea domnului Bodo Adrian,  reprezentantul Municipiului Timişoara în Adunarea Generală a Acționarilor societății AQUATIM S.A., să voteze declanşarea procedurii de selecţie/ reînnoire a mandatelor membrilor consiliului de administraţie;
-Mandatarea domnului Bodo Adrian,  reprezentantul Municipiului Timişoara în Adunarea Generală a Acționarilor societății AQUATIM S.A., să implementeze rezultatul procedurilor desfășurate în conformitate cu prevederile OUG 109/2011 privind guvernanţa corporativă a întreprinderilor publice, precum şi cu actul constitutiv al acesteia;
-În scopul implementării celor dispuse anterior să se dispună convoacarea de îndată  a Adunării Generale a Acţionarilor a AQUATIM S.A;
În conformitate cu dispoziţiile art. 125 alin. (1) din Legea nr. 31/1990 privind societăţile comerciale, republicată şi modiciată: “Acţionarii pot participa şi vota în adunarea generală prin reprezentare, în baza unei împuterniciri acordate pentru respectiva adunare generală.”
În conformitate cu prevederile art. 36 alin. (3) lit. c) din Legea nr. 215/2001 privind administraţia publică locală republicată şi modificată, Consiliul Local exercită, în numele unităţii administrativ-teritoriale, toate drepturile şi obligaţiile corespunzătoare participaţiilor deţinute la societăţi comerciale sau regii autonome, în condiţiile legii.

Având în vedere cele prezentate mai sus, apreciem că Proiectul de hotărâre privind mandatarea reprezentantului Municipiului Timişoara în Adunarea Generală a Acţionarilor a S.C. AQUATIM S.A, îndeplineşte condiţiile pentru a fi supus dezbaterii şi aprobării plenului Consiliului Local al Municipiului Timişoara.

Consilier,
Lazăr Violeta

